[{"text_idx": "#000000", "text": "Agor canolfan siopa gyda'r nod o adfywio canol Casnewydd"}, {"text_idx": "#000001", "text": "Mae canolfan siopa newydd gwerth\u00a3100 miliwn yn agor ynghanol Casnewydd."}, {"text_idx": "#000002", "text": "Mae datblygiad Friars Walk yn cynnig 390,000 troedfedd sgwa\u0302r o siopau sy'n cynnwys siop adrannol mawr, 35 o unedau gwahanol, 11 o fwytai, sinema wyth sgrin a 350 o lefydd parcio."}, {"text_idx": "#000003", "text": "Cafodd 1,200 o swyddi eu creu yn y ganolfan sydd ar sgwa\u0302r John Frost - yn agos at Amgueddfa a Llyfrgell y ddinas, Canolfan Casnewydd a Theatr Glanyrafon."}, {"text_idx": "#000004", "text": "Mae'r datblygwyr - cwmni Queensberry - yn dweud bod dros 855 o'r unedau wedi'i llenwi wrth i'r ganolfan agor ei drysau i'r cyhoedd."}, {"text_idx": "#000005", "text": "Mae agor y ganolfan wedi bod yn broses hir. Cafodd cynllun gwreiddiol i ailddatblygu'r safle ei ollwng no\u0302l yn 2009, wrth i'r datblygwyr dynnu no\u0302l."}, {"text_idx": "#000006", "text": "Disgrifiad o\u2019r llun, Carwyn Jones a swyddogion yn agor y ganolfan yn swyddogol ddydd Iau"}, {"text_idx": "#000007", "text": "Yn o\u0302l Huw Thomas, un o gyfarwyddwyr asiantaethau Cooke and Arkwright, sydd wedi bod yn ceisio denu siopau i'r ganolfan, roedd yn rhaid perswadio cwmni\u0308au yn o\u0302l i'r ddinas."}, {"text_idx": "#000008", "text": "\"Y broblem sydd wedi bod gyda Chasnewydd dros y 10 neu 15 mlynedd diwethaf yw bod canol y ddinas wedi dirywio, a bod lot o siopau mawr wedi dewis gadael,\" meddai Mr Thomas."}, {"text_idx": "#000009", "text": "\"Mae lot o drafodaethau wedi bod yn digwydd gyda siopau mawr i'w perswadio nhw, ac i egluro iddyn nhw beth oedd syniad y datblygiad - y ffaith ei fod yn digwydd yng nghanol y ddinas - a dros amser roedd y siopau yn deall beth oedd y bwriad ac wedi cytuno i'r telerau.\""}, {"text_idx": "#000010", "text": "Disgrifiad o\u2019r llun, Tyrfa yn heidio i'r ganolfan newydd wedi iddi agor yn swyddogol"}, {"text_idx": "#000011", "text": "Ar o\u0302l i'r cynllun gwreiddiol fynd i'r wal, fe gynigiodd Cyngor Casnewydd fenthyciad o hyd at\u00a390 miliwn i'r datblygwyr."}, {"text_idx": "#000012", "text": "\"Mae Friars Walk yn gatalydd pwysig iawn i ni ar gyfer adfywio canol y ddinas,\" meddai pennaeth cyllid Cyngor Casnewydd, Meirion Rushworth."}, {"text_idx": "#000013", "text": "\"Un pishyn mawr o ddarlun adfywio mwy, er mwyn darparu cartrefi, busnesau a swyddi newydd.\""}, {"text_idx": "#000014", "text": "Ond yn o\u0302l yr uwch ddarlithydd busnes a marchnata gyda'r Coleg Cymraeg Cenedlaethol, Llyr Roberts, mae tipyn o her yn wynebu'r ganolfan siopa newydd:"}, {"text_idx": "#000016", "text": "\"Dros y blynyddoedd diwetha', mae'r bobl yng Nghasnewydd a'r cymoedd cyfagos wedi mynd i'r arfer o fynd i Gaerdydd neu Fryste."}, {"text_idx": "#000017", "text": "\"Yr her ydy cael pobl yn o\u0302l i'r arfer a rhoi rheswm iddyn nhw ddod no\u0302l i ganol Casnewydd.\""}, {"text_idx": "#000019", "text": "Porthladdoedd rhydd: Gobaith am 20,000 o swyddi"}, {"text_idx": "#000022", "text": "CylchgrawnSut mae denu adar i'r ardd?Ble nesa' i di\u0302m rygbi Cymru?Y Pafiliwn: O 8,000 o seddi i heddiw5 cornel o Gymru ar ochr arall y ffinCarchar yn 'agoriad llygad i anghyfiawnder'Ateb y Galw: Yr athro Jerry HunterY stori tu o\u0302l i Ca\u0302n i MamCwis: Cysylltiadau Cymru a FfraincFideo: Rhyddhau hanner miliwn o glipiau archif"}, {"text_idx": "#000024", "text": "Ble nesa' i di\u0302m rygbi Cymru?"}, {"text_idx": "#000026", "text": "5 cornel o Gymru ar ochr arall y ffin"}, {"text_idx": "#000030", "text": "Cwis: Cysylltiadau Cymru a Ffrainc"}]